***A Dog's Journey*** er en amerikansk familie-film fra 2019 regissert av Gail Mancuso. Filmen var en oppfølger til A Dog's Purpose fra 2017.

Handling
--------

I den forrige filmen ble Bailey gjenforent med sin mangeårige eier Ethan Montgomery etter å ha blitt reinkarnert som en ny hund. Nå lever Bailey lykkelig sammen med Ethan og hans kone Hannah, Gloria (enken etter Hannahs sønn Henry) og hennes 2 år gamle datter CJ på gården deres i Michigan. Men Gloria liker ikke hunder, har et anstrengt forhold til svigerforeldrene sine, og har en ambisjon om å bli en kjent sangerinne. Glorias mistenksomme natur får henne til å flytte ut sammen med CJ. Kort tid etter oppdager Ethan en svulst i Baileys mage, og blir avlivet.

Ni år senere ser Bailey, reinkarnert som en beagle ved navn Molly, en nå 11 år gammel CJ med sin beste venn Trent Mahoney og foreldrene hans. CJ ønsker å droppe ut av videregående, og heller flytte til New York City og bruke livsforsikringen etter sin avdøde far Henry for å bli musiker. CJ begynner et forhold til Shane, som Molly misliker og forsøker å beskytte CJ mot. CJ deltar på en fest men blir pågrepet av politiet for drikking som mindreårig. Hun blir dømt til samfunnstjeneste. Men det viser seg at moren hennes har brukt opp Henrys livsforsikring (som egentlig var ment for CJ) noe som fikk CJ til å forlate moren sin sammen med Molly. Men de blir forfulgt av Shane, som krasjer inn i bilen hennes. Men under denne konfrontasjonen blir Molly alvorlig skadet og dør. Shane flykter fra åstedet i panikk, for å unngå å bli arrestert.

Molly blir deretter reinkarnert som en engelsk mastiff ved navn Big Dog, som bor hos en nærbutikk-eier i Pennsylvania. En dag besøker CJ denne butikken på vei til New York City, og hun blir møtt av Big Dog. Hunden tror feilaktig at CJ kjenner ham igjen, og har kommet for å ta ham med seg - men CJ forlater butikken uten ham. Etter at hunden bli gammel og dør blir den født på nytt, og får navnet Max. Hun blir igjen adoptert av CJ som nå bor i New York. CJ og Trent gjenopptar kontrollen, men er nå i hvert sitt forhold med forskjellige personer. Max oppfører seg med vilje dårlig rundt kjæresten til CJ, og de avslutter forholdet. CJ flytter deretter ut med Max. Trent tilbyr gjesterommet sitt til CJ etter å ha fått vite at hun for tiden står uten fast bolig. CJ og Trent ender opp med å gifte seg, og de får en sønn. Ethan dør av naturlige årsaker, omgitt av Max og resten av familien sin. Max eldes senere og dør også, før han endelig gjenforenes med Ethan i himmelen.

Rolleliste
----------

* Josh Gad som Bailey / Molly / Big Dog / Max
* Dennis Quaid som Ethan Montgomery, Glorias svigerfar og Hannahs ektemann.
* Marg Helgenberger som Hannah Montgomery, Ethans kone og CJs bestemor.
* Betty Gilpin som Gloria Mitchell. Svigerdatteren til Ethan og Hannah
* Kathryn Prescott som Clarity June "CJ" Mitchell-Montgomery. Datteren til Gloria
* Henry Lau som Trent Mahoney, CJs bestevenn.
* Jake Manley som Shane. En kriminell, som har et kort forhold til CJ
* Johnny Galecki som Henry Montgomery. Den døde sønnen til Hannah og Ethan
* Kevin Claydon som Barry, CJs tidligere kjæreste i New York City.
* Daniela Barbosa som Liesl, Trents tidligere kjæreste i New York City.
* Beckett Richard Pin som Saint Mahoney, spedbarnet til CJ og Trent

Eksterne lenker
---------------

* Internet Movie DataBase